open-index/open-wikipedia-markdown huggingface dataset:
Gortel

**Gortel** (uutspraoke: *Gottel* of *Go'el*) is n olde buurtschap van Emst in de gemeente Epe, in de Nederlandse provinsie Gelderland. De name *Gortel* is waorschienlik n samenvoeging van *goor* (moerassig land) en *loo* (bos). t Is goed meugelik dat t eerder Goortelo heetten en dat t later in-ekort is töt Gortel, zo as mit zoveule plaatsnamen gebeurd is (bv. Hengel, Maarkel, Lintel en Armel (vroggere benaming, noe weer *Armelo*)).

Hoewel de buurtschap klein is hef Gortel n eigen schoele en n karke. De plaatselike umstandigheden hebt dertoe eleid dat de umgeving n bescharmde staotus hef ekregen, t is n bescharmd darpsgezichte. t Ligt in n rustige umgeving en de boerderiejchies bint allemaole goed beweerd ebleven.

Gortel bestiet uut zo'n 25 boerderiejchies, boshuzen en n schoeltien. t Pläätsien hef zo'n 70 inwoners.

## Schoele
De schoele, *Het Mosterdzaadje* (*t Mosterdzötien*), is in 1889 deur de bevolking op-ericht. De griffermeerde schoele vervult momenteel n regionale funksie: naost kienders uut de gemeente Epe trekt t ok veule kienders uut de gemeente Apeldoorne.

## Monumenten
Gortel hef zes rieksmonumenten, allemaole terreinen mit grafheuvels uut t neolithikum en/of de bronstied. t Meistershuus mit liendebomen en de schoele bint gemeentelike monumenten.
Wissel

**Wissel** kan verwiezen naor:

*Wissel (spoorweg) - n onderdeel van n spoorweg, tramweg of trolleybusliende
*Wildpad - n vaste route die bieveurbeeld deur wilde varkens gebruukt wordt
*Ekodukt of wildwissel
*Wissel (Epe) - n buurtschap in de gemeente Epe in de provinsie Gelderland
*Wissel (Duutsland) - n plaatse in de Duutse deelstaot Noordrijn-Westfaolen
Korendiek

**Korendiek** (Nederlaands: *Korendijk*) is ne vroggere gemeente in de Nederlaandse proveensie Zuud-Hollaand. Hierbie heurt ook et eilaand Tiengemeten. In de gemeente wont 10.716 leu op ne vlakte van 100,47 km². Hiervan is 23,21 km² water. Et roadhoes van de gemeente steet in Piershil.

Op et zuden van de gemeente lig et Hearingvliet en et Vuile Gat. Op et westen van de gemeente lig et spui, ne verbeending van et Hearingvliet en de Oolde Maas.

De gemeente is vuural bekeand um et natuurgebeed vuur veugel, de Korendiekse Slikken. Ook et eilaand Tiengemeten wörd heanig an terugge gewen an de natuur. Den anblik van de gemeente besteet vuural oet gröslaand en boomgoardens.

## Wonkernen
In de gemeente Korendiek wont de leu verspreaid oawer de döarpe Piershil, Gooldsweard, Niej-Beijerlaand en Zuud-Beijerlaand, en de boerskoppen Hitserse Kade, Niejendiek, Oosthook, Ooldendiek, Skeankeldiek, Veurboaken, Zuudziede en Zwartsluuske.
Krimpen an den Iessel

**Krimpen an den Iessel** (Nederlaands: *Krimpen aan den IJssel*) is ne plaatse en gemeente in de Nederlaandse proveensie Zuud-Hollaand. Der wonden in 2022 29.415 leu op ne vlakte van 8,95&nbsp;km² (met 1,28&nbsp;km² water). Der lignt binnen Kreempen an den Iessel ginne aandere plaatsen. 

Um Krimpen an den Iessel lignt dree natuurgebeden: et Loetbos, Kreempenerhoolt (met zwemviever) en et Stormpooldervloodbos.
Hoolterboarg

Den **Hoolterboarg** of **Holterbarg** is een heuwelig deel van et Nasjonaalpark Sallaandse Heuwelrugge in de Nederlaandse proveensie Oaweriessel. Der gröait völle heade en noaldbeume. Et is eneumd noar et döarpken Hoolten, wat op et zuden van de strekke lig. In et noorden ligt et gebeed an de Hoarlerboarg en de noeselderboarg. Et is ene van de leste twee strekken in Nederlaand woer as den Korhoonder nog vuurkeump.
Op de Wullenboarg, et zudelike deel van den Hoolterboarg, lig et bezeukerspeunt Natuurdiorama Holterberg. Oawer den Hoolterboarg loopt verskeadene waandelpädte.

Ook ligt op den Hoolterboarg et Holten Canadian War Cemetary, de Kanadese Begreafplaatse. Den akker heurt offisjeel an Kanada. Hier lignt ongevear 1500 Kanadese soldoaten begreawen dee as in den Tweeden Wearldoorlog zeent umme kömmen.
De Oosterhof (Epe)

**De Oosterhof** is n woonwiek an de oostrand van t darp Vaossen, in de Gelderse gemeente Epe. De woonwiek is ontstaon rond 1983, t is ebouwd op land wat vrogger uut weilanden beston.

De name van De Oosterhof is ofkomstig van n old butenhuus dat net buten de wiek lag die'w noe kennen as De Oosterhof.

## Straotnamen
De straoten in de wiek bint eneumd naor de namen van olde boerderiejen uut de umgeving.
*Boxhofstae
*Cromme Ackerstae
*De Oldehofstae
*Egstae
*Gavelstae
*Grotenkampstae
*Haalstae
*Holthuzenstae
*Hommelbrinkstae
*Koekampstae
*Kortestae
*Kruethofstae
*Langestae
*Martenshofstae
*Mettenboschstae
*Mullershofstae
*Ploegstae
*Passtae
*Sikkelstae
*Vriezinnenstae
*Wannestae
*Zichtstae
Niersen

**Niersen** is n buurtschap in de gemeente Epe, in de Nederlandse provinsie Gelderland. t Ligt ongeveer drie kilometer ten westen van Vaossen.

De buurtschap ligt te midden van de bossen van de Veluwe, an n olde weg, waorlanges veule grafheuvels te vienen bint. Niersen bestiet al enkele eeuwen, t wordden in 1335 al in n dokument eneumd as 'Marka niirsen'. Vanwegen de ligging van de grafheuvels an de Elburgerweg is t waorschienlik dat de umgeving van Niersen al zo'n 6000 jaor bewoond wordt. In de middeleeuwen leefden de bewoners van schaopenteelt en akkerbouw. De schaopenmest wordden as bemesting gebruukt.

In de umgeving van Niersen he'j veule sprengen, die n vrogge industrialisasie in t darp Vaossen meugelik maakten. Langes de loop van de verschillende baeken wordden papierfabrieken, wasseriejen, forellekwekeriejen en andere deur watermeules an-edreven inrichtingen esticht.

t Anwezige water maakten ok landbouw meugelik op de Niersense nenk. De bevolking wist zich in vroggere tiejen ok in leven te holden deur veeteelt. De destieds umringende heedvelden wordden mit schaopskuddes begreesd.

Niersen wordt ten zujen en westen umringd deur Kroondomein t Loo.
Tongeren

**Tongeren** kan verwiezen naor:

* Tongeren (Gelderland) - n buurtschap en landgoed in de gemeente Epe, in de Nederlandse provinsie Gelderland
* Tongeren (Boxtel) - n buurtschap in de Nederlandse gemeente Boxtel
* Tongeren (Aoveriessel) - n buurtschap in de Nederlandse gemeente Olst en Wieje
* Tongeren (België) - n stad in de Belgiese provinsie Limburg
Wissel (Epe)

**Wissel** is n buurtschap in de gemeente Epe, in de Nederlandse provinsie Gelderland. t Ligt ten zuudwesten van Epe en hef ongeveer 200 inwoners.

Wissel is landelik redelik bekend vanwegen t dierenpark dat der elegen is, Dierenpark Wissel. Wissel hef n eigen voetbalvereniging *SV Wissel* en der zitten verschillende kämpings. Disse kämpings bint niet allennig ericht op de dierentuin en de heufdplaatse Epe mar ok op de umgeving. t Gebied waorin Wissel ligt is arg bosrieke en hef n boers karakter.
De Jonas

**De Jonas**, ok wel **Hafkamp** eneumd, is n buurtschap in de gemeente Epe, in de Nederlandse provinsie Gelderland. t Ligt enkele kilometers ten oosten van Vaossen, mar net ten westen van t Apeldoorns Kanaal. De buurtschap ligt op de grens van de gemeenten Apeldoorne en Epe. De Jonas bestiet uut drie straoten: De Jonasweg in de gemeente Epe en de Hafkamperenkweg en de Jonas in de gemeente Apeldoorne. Over t Apeldoorns Kanaal ligt Jonasbrugge, die naor de buurtschap verneumd is. De name Hafkamp kömp in twee straoten terugge: de Hafkamperenkweg löp vanof de buurtschap naor t westen en de Hafkamperveldweg naor t oosten.
T Laor

**t Laor** (Nederlands: * 't Laar*) is n buurtschap in de gemeente Epe, in de Nederlandse provinsie Gelderland. t Ligt enkele kilometers ten noordwesten van Vaossen. t Gebied kenmarkt zich deur uutgestrekten weilanden en wat akkers an de rand van n bosrieke umgeving.

t Laor had vrogger n dialekt dat zich onderscheiden van t dialekt dat in de rest van Vaossen esproken wordden, dit onderscheid is inmiddels zo goed as verdwenen. Ondudelik is of t ontstaon is deur de geïsoleerden ligging, of dat der vrogger mensen uut andere delen van t land bint kommen wonen, umdat t Laor n katholieke enklave was.

Net iets ten westen van t Laor (Gortelseweg) bint raotakkers an-etröffen, vrogge akkerpatronen. Daornaost bint der urnenvelden, grafheuvels en n prehistoriese weg evunnen in de buurte van de Wildweg. Uut dit alles ku'w vastestellen dat de umgeving van t Laor al ruum 4000 jaor bewoond wordt.

## Evenementen en aktiviteiten
De buurtschap hef n aktieve buurtvereniging die n eigen blad uutgif en n eigen buurtgebouw hef mit de name *de Loarkit*.
Oosterhof

**Oosterhof** kan verwiezen naor:

*De Oosterhof (Epe) - n woonwiek in Vaossen
*n Oosterhof (Riessen) - havezate in Riessen
Ouwendaarp

**Ouwendaarp** (Nederlaands: *Ouwendorp*) is n buurtschap in de gemeente Barreveld, in de Nederlaandse provinsie Gelderlaand. t Ligt in t noordoosten van de gemeente twee kilometer ten zuudoosten van Garder.
Drieënhuzen

**Drieënhuzen** (Nederlaands: *Drieënhuizen*) is n buurtschap in de gemeente Barreveld, in de Nederlaandse provinsie Gelderlaand. t Ligt drie kilometer ten oosten van Kootjebroek.
Malt

**Malt** of **mout** is oetkommend en edreugd groan. Et is nen groondstof vuur beer, sake, jeneawer en whiskey en vuur een poar aandere leawensmiddel.

Et meestbroekte groan vuur malt is garste en dan vuural brouwgarste woer as weainig eiwit in zit. Mer feaitelik kö'j alle soorten groan gebroeken en zelfs bookweat. Garste is et beste te gebroeken, umdet der de gode enzymen inzitt en umdet et kafvleesken de blad- en wörtelkiem better beskaarmet as bie aandere groansoorten.

## Malten
Et maken van malt neumt ze *malten*. Dit doot ze in ne malterieje. Kort ezegd löt ne malterieje groankorrels oetkommen en dan dreugen. Bie et oetkommen komt enzymen vrie. In de groankorrels zit zetmel, wat duur de enzymen umme zat wörd in gistende sukers. As de neudige verhoolding van enzymen en zetmel bereikt is, wörd et oetkommen van de korrels estopt. Et wörd non greunmalt neumd. Dit greunmalt wörd edreugd, wat ze eesten neumt. Later bie et brouwen, bie et maisken, geet et ummezetten van zetmel in sukers verdan. Disse sukers wordt later (deels) alkohol.

Et gef verskeadene oarden malt. Dit haank of van de dreugwieze: wo länger en heter as et verhit wörd, des te doonkerder de malt (en doarduur ook den beer). Ze mett dit in EBC: de kluurslag van et malt wörd vergelekken met de kluur van verskillende verhooldingen van jodium en water.
Wessel (Barreveld)

**Wessel** is n buurtschap in de gemeente Barreveld, in de Nederlaandse provinsie Gelderlaand.

De eerste verwiezingen naor de buurtschap Wessel bin van 1146 (as *Wehsle*) en 1183 (as *Wesle*). In geschriften uut de 15e eeuw wort der espreuken over de "Erve ende gued te **Wassel** in den kerspele van Barnevelt" (ong. 1430). Laoter kwam ok *Wijssel* veur, maor nao 1572 staot t bekend as Wessel.

Over de oorsprong van de naom is niet zo veul bekend. De gedachte dat de buurt (de buurtschap) van Wessel zien naom te danken het an n baron Van Wessel, n jagermeister, is niet zeker.
Garderbroek

**Garderbroek** is n buurtschap in de gemeente Barreveld, in de Nederlaandse provinsie Gelderlaand. De buurtschap ligt ten zuudwesten van t daarp Stroe, waor t toe beheurt. Aandere kernen die kortbie liggen bin Voorthuzen (ten noordwesten), Barreveld (ten zuudwesten) en Kootjebroek (ten zujen van de buurtschap).

Garderbroek ligt kortbie de snelweg A1 tussen Amersfoort en Apeldoren. De buurtschap het onder aandere n eigen buurtvereniging, maor umdat Garderbroek zelf niet zoveul inwoeners het, mo'j veur de booschappen naor Barreveld of Voorthuzen.
Wessel

Et woard **Wessel** kan op meardere zaken duden:
* Wessel (Barreveld) - ne boerskop in de Veluwse gemeente Barreveld.
* De Wesseleilaanden - ne groep eilaanden bie Australië.
* Wessel (naam) - Germaansen vuurnaam vuur kearls en achternaam.
Kallebroek

**Kallebroek** (Nederlaands: *Kallenbroek*) is n buurtschap in de gemeente Barreveld, in de Nederlaandse provinsie Gelderlaand. t Ligt ten westen van t daarp Barreveld. Deur de kombinaosie van t bosrieke laandgoed Erika en t boeren karakter van de buurtschap staon t laandgoed en de buurtschap ok wel bekend as *t Paradies*.

De naom van de plaots is te verklaoren deurdat de waoterstroom, de Esvelderbeek, bie de plaots kouwer was as bie aandere plaotsen. n Letterlike vertaoling van Kallebroek zou *kouwerbroek* of *kouwerwaoter* eweest hen.

De plaots staot bekend um de wiendkorenmeul *[[Den Olden Florus]]*, die ok wel de *Kallebroeker Meul* eneumd wort. Hoe oud de meul noe krek is is niet bekend; de oudste verwiezing stamt uut 1403. De meul zo as die noe is mot veur 1584 ebouwd wezen. De meul is daornao verschillende keren op-eknapt.
Achterveld (Barreveld)

t Barreveldse **Achterveld** is n oostelik butengebied van t daarp Achterveld. Dit deel van Achterveld leit niet in de Utertse gemeente Leusden, maor in de gemeente Barreveld. t Het zo'n 125 inwoeners.

Der staon twee gemeentelike monumenten, n schaapsschot en n boerderie.
Boveneinde

**Boveneinde** is n buurtschap in de gemeente Barreveld, in de Nederlaandse provinsie Gelderlaand. t Ligt in t oosten van de gemeente een kilometer ten noordoosten van Kootwiek.
Wessel (naam)

Den naam **Wessel** is ne verkleanvörm of plezerigen variaant van den Germaansen naam *Werner*. Den naam keump nog wal es vuur in Nederlaand, Duutslaand, Freeslaand en Zuud-Afrika. As achternaam is *Wessels* vuural in Tweante, mer ook in Zuud-Afrika (bv. akteur en zanger Robbie Wessels) bekeand.

## Bekeande leu met as vuurnaam 'Wessel'
*Wessel Freytag von Loringhoven (1899-1944), Duutsen leagerleader en anvoorden van de Duutse wierstaand
*Wessel Gansfort (1419-1489), Nederlaandsen godgelearden en ene van de eerset humanisten. 
*Wessel Myburgh (1990), Namibiesen cricketspöller.
*Marthinus Wessel Pretorius (1819-1901), eersten presideant van den Zuud-Afrikaansen Reppubliek.
*Wessel Roux (1975), Zuud-Afrikaansen rugbiespöller
*Wessel van Diepen (1966), Nederlaandsen radioman

## Bekeande leu met as achternaam 'Wessel'
* Andreas Wessel (1858–1940), Noorsen skeadkeundigen en politikus.
* Bernhard Wessel (1936), Duutsen doelkearl in de vootbal.
* Beth Wessel-Kroeschell, Amerikaanse politika in Iowa.
* Caspar Wessel (1745–1818), Deens-Noorsen rekkenkeundigen den as eersten de complexe nommers beskreef (breur van Johan Herman Wessel).
* David Wessel (1954), Amerikaansen journalist.
* Dick Wessel (1913–1965), Amerikaansen filmspöller.
* Ellisif Wessel (1866–1949), Noorsen skriewer en politikus.
* Franz Wessel (1903–1958), Duutsen rechter
* Friedrich Wessel (1945), Duutsen skaarmer
* Hedvig Wessel (1995), Noorsen skiloper
* Hendricus Wessel (1887–1977), Nederlaandsen lange-ofstaandsloper
* Henry Wessel, Jr. (1942), Amerikaansen fotograaf 
* Horst Wessel (1907-1930), een broenhemd bie de Nazi-Duutser dee as martelaar eard wör in et Horst-Wessel-Leed
* Johan Herman Wessel (1742–1785), Deens-Noorsen skriewer (breur van Caspar Wessel)
* Kai Wessel (1964), Duutsen klassiekzanger
* Kathrin Weßel (1967), Duutse lange-ofstaandsleuper
* Kin Wessel (1964), Noorsen tekenaar
* Mark Wessel (1894–1973), Amerikaansen pianist en leedkesskriewer.
* Mark Wessel, Amerikaansen learaar
* Michael R. Wessel (1959), Amerikaansen zakenman en lobbyist
* Mike Wessel (1977), Amerikaansen vechter van mengde vechtsporten
* Ole Christopher Wessel (1744–1794), Noorsen advokoat en laandsbesteurder 
* Pål Wessel, Noorsen eardkeundigen
* Paul Wessel (1904-1967), Oost-Duutsen politikus
* Peter Wessel (1690-1720), ook bekeand as *Tordenskjold*, nen Deens-Noorsen zeeheld.
* Ulrich Wessel (1946–1975), Duuts lid van de Rote Armee Fraktion 
* Walter Wessel (1892 – 1943), Duutsen genneraal van de Wehrmacht
* Wilhelm Wessel, Duutsen bookdrukker oet et 17de joarhoonderd
Harselaor

**Harselaor** (Nederlaands: *Harselaar*) is n daarp in de gemeente Barreveld, in de Nederlaandse provinsie Gelderlaand. t Ligt tussen Barreveld en Voorthuzen in.

De naom Harselaor komt al in de 14e eeuw veur as *Hersler* en kan dujen op n *laor* (boswei) mit *hirs* (pluumgierst) of *hers* (peerd). Eerst duuiden t op n westeliker elegen buurtschap, tussen wat noe t daarp is en Terschuur in. In dit gebied lag ok n herengoed Klein Harselaor, dat in 1600 eneumd wier.

An t begin van de 20e eeuw was t Harselaor n kruuspunt van de spoorlien Amsterdam - Zutfen en de lokaolspoorweg Niekark - Ee. Der laggen hier twee haltes, respektievelik stasion Barreveld-Voorthuzen en stopplaots Barreveld Kruuspunt, zodat tussen de twee lienen overestapt kon worren. Sinds 1937 wort der gien gebruuk meer emaokt van t spoor tussen Barreveld-Niekark.

Nao de Tweede Wereldoorlog ontstong ten noorden van de spoorlien t bedriefsterrein Harselaor, dat tegenswoordig t overgrote deel van t daarp vormt. Maor der staot ok woenbebouwing, der woenen in Harselaor zo'n 280 minsen.
Terschuur

**Terschuur** (ok wel *Schuurdaarp* of *Sjuurdaarp* eneumd) is n daarp in de gemeente Barreveld, in de Nederlaandse provinsie Gelderlaand. t Daarp ligt in de Gelderse Vallei, kortbie de A1. t Daarp het, mit de umgeving derbie, 1510 inwoeners (2008). t Daarp vormt n duodaarp mit Zwartebroek dat n paor kilometer noordeliker ligt; veul sosiaole aktiviteiten worren samen edaon.

De buurtschap Kallebroek ten zujen van de A1, bie t bos- en heedgebied *Erika*, heurt ok bie Terschuur. Veerder staot n paor kilometer ten zujen van t daarp n korenmeul uut de 15e eeuw, "Den Olden Florus" (ok wel de *Kallebroeker Meul* eneumd).

## Geschiedenis
Terschuur is ontstaon langerst de ouwe Hessenweg, van Amsterdam naor Deventer. Hier ha'j n tolhuus, dat veur belangrieke inkomsten zorgde. Boerderie *De Tolboom* doet hier nog an denken. t Daarp is eneumd naor *Huus Terschuur*, dat in 1421 deur t Sticht in braand estoken is.

## Geleuf
Binnen t daarp bin drie kaarkelike gemeenschappen aktief. Twee kaarken vanuut de PKN: een van de hervormde en een van de griffemeerde kaant. En n daarde kaark, de Hersteld Hervormde Kaark.

## Vrieje tied
* Deur Terschuur loopt de wandelroute E11. De route komt vanof de richting Amersfoort, via de brug over de A1 ten zujen van t daarp. De route gaot dan richting t noorden veerder, naor t buurtschap Appel.
* An de snelweg bie Terschuur he'j t *Ouwe Ambachten & Speulgoed Museum* zitten.

## Terbroek
Terschuur vormt n duodaarp mit t twee kilometer noordeliker elegen veendaarp Zwartebroek; in de volksmond 'Terbroek' eneumd. Veul daarpse aktiviteiten worren samen edaon, dit wort eorganiseerd deur Stichting Terbroek.

## Plaotjes

Bestaand:Terschuur - Huize Terschuer.JPG|Huus Terschuur
Bestaand:Terschuur - Tolboom.JPG|De Tolboom
Bestaand:Terschuur - Tolhuis Hoevelakenseweg 146.JPG|Tolhuus
Bestaand:Molen Den Olden Florus december 2010.jpg|Den Olden Florus
Krimpenerweard

**Krimpenerweard** (Nederlaands: *Krimpenerwaard*) is ne gemeente in de Nederlaandse proveensie Zuud-Hollaand. Der wont 57.062 leu (2022) op ne vlakte van 161,31 km². De gemeente besteet seend 1 januwoari 2015, toen as de oolde gemeentes Baargambacht, Nederlek, Oolderkaarke, Skoonhoven en Vlist bie mekoar gungen. Et roadhoes steet in Stolwiek.

In de gemeente ligt de wonplaatsen Ammerstol, Baargambacht, Baarkenwoolde, Goolderak, Haastrecht, Krimpen an den Lek, Legenweg, Lekkerkaarke, Opperduit, Oolderkaarke an den Iessel, Skoonhoven, Skuwacht, Stolwiek, Vlist en Willige Langerak (deels).

## Oetgoande koppelings
* Offisiële webstie
Deelen

**Deelen** is n buurtschap in t oosten van de gemeente Ee, in de Nederlaandse provinsie Gelderlaand. t Het ongeveer vuuftig inwoeners. De postkode is 6877.

Deelen ligt op de zujelike Veluwe, op n heugt van ongeveer zestig meter en wort grotendeels umringd deur bos, heed en zaandverstuvingen, in noordwestelike richting deur t Deelense Zaand (onderdeel van t Nasionaol Park De Hoge Veluwe) en in noordoostelike richting deur t Deelerwoud. Zuudwestelik ligt de vroggere Vliegbaosis Deelen en zuudoostelik t Vliegveld Terlet (bestemd veur zweefvliegen). Er ligt ook een KNMI weerstation in Deelen.
Hoekelum

**Hoekelum** is n buurtschap in de gemeente Ee, in de Nederlaandse provinsie Gelderlaand. t Ligt ten noorden van Bennekum, even ten zujen van de A12.

De belangriekste weg is de Hoekelumse Brinkweg. Ten noorden van de A12 ligt t gelieknaomige laandgoed en t sportpark de Hoekelumse Eng.
Meulunteren

**Meulunteren** is n buurtschap in de gemeente Ee, in de Nederlaandse provinsie Gelderlaand. t Ligt ten noordoosten van Lunteren en is veural op de laandbouw ericht.

t Ligt an de Meulunterseweg die van Lunteren naor De Valk loopt, ongeveer ter heugt van de krusing mit de Hessenweg an de voet van de Goudsbaarg.
Mossel (Ee)

**Mossel** is n laandbouwenklaove in de gemeente Ee, in de Nederlaandse provinsie Gelderlaand. t Ligt ten zujen van Otterlo.

t Ligt op t laandgoed *Planken Wambuis*. Mossel is umringd deur bossen, zaandverstuvingen en heedvelden. Der zit ok n theehuus dat zoemers vaok bezocht wort deur fietsers die n dagjen uut bin. t Fietspad loopt over t aarf tussen de terrassen deur.
Nederwoud

**Nederwoud** is n buurtschap in de gemeente Ee, in de Nederlaandse provinsie Gelderlaand. t Ligt 2,5 kilometer ten noordwesten van Lunteren.

De SGP behaolt in disse buurtschap bie de verkiezingen vaok n meerderheid van de stemmen.
Niej-Reemst

**Niej-Reemst** (Nederlaands: *Nieuw-Reemst*) is n buurtschap en laandbouwenklaove in de gemeente Ee, in de Nederlaandse provinsie Gelderlaand. t Ligt in t zuudoosten van de gemeente tussen Mossel en Oud-Reemst in t natuurgebied Planken Wambuis.
Westeneng

**Westeneng** is n buurtschap in de gemeente Ee, in de Nederlaandse provinsie Gelderlaand. t Ligt twee kilometer ten westen van Harskamp en aanderhalve kilometer ten noorden van Wekerum. De achternaom *Westerneng*, die ok in de umgeving van Amsterdam veurkomt, viendt hier zien oorsprong.
Oud-Reemst

**Oud-Reemst** is n buurtschap in de gemeente Ee, in de Nederlaandse provinsie Gelderlaand. t Ligt 2,5 kilometer ten zuudwesten van Barreveld richting Meulunteren.

t Ligt in t oosten van de gemeente, ongeveer vuuf kilometer ten zujen van Otterlo. Oud-Reemst ligt op n krusing van de Oud-Reemsterlaon mit de Harderwiekerweg (N310). De buurtschap bestaot uut minder as tien boerderiejen. Oud-Reemst is n laandbouwenklaove tussen de heedvelden en bossen. Ten oosten van de buurtschap ligt t Nasionaol Park De Hoge Veluwe en ten noordwesten ligt Niej-Reemst.

Vrogger heette Oud-Reemst 'Reemst'. Toe Niej-Reemst esticht wier, wier Reemst Oud-Reemst.
Roekel

**Roekel** is n buurtschap in de gemeente Ee, in de Nederlaandse provinsie Gelderlaand. t Ligt tussen Ee en Otterlo in. Otterlo en Wekerum liggen op drie kilometer ofstaand naor respektievelik t noordoosten en t noordwesten.

Roekel ligt n de raand van t beboste deel van de Veluwe. In de buurt liggen de natuurgebiejen Laandgoed de Valouwe, t Roekelse Bosch en Planken Wambuis.
Nergena (Gelderlaand)

**Nergena** is n buurtschap in de gemeente Ee, in de Nederlaandse provinsie Gelderlaand. Nergena en Klein Nergena bin de naomen van boerderiejen die in de buurtschap liggen. De buurtschap is verneumd naor t vroggere kasteel Nergena en ligt ten westen van Bennekum.
De Driesprong (Gelderlaand)

**De Driesprong** is n buurtschap en laandbouwenklaove in de gemeente Ee, in de Nederlaandse provinsie Gelderlaand. 

De buurtschap ligt an de N304 van Ee naor Otterlo op de krusing mit de Hessenweg die hier vanof de Ginkelse heed komt en vanof hier richting de Goudsbaarg loopt. Ok splitst bie De Driesprong de deurgaonde weg richting Wekerum zich of. De Jan Hilgersweg die bie De Driesprong loopt herinnert nog an t Vliegkamp Ee dat an t begin van de 20e eeuw niet veer van disse plek of zat. Kort bie De Driesprong ligt n mobilisasiekomplex van Defensie.
Driesprong

**Driesprong** kan verwiezen naor:
* Driesprong (verkeer) - n kruuspunt mit drie arms
* Driesprong (Noord-Brabant), n plaots in de gemeente Breda.
* De Driesprong (Gelderlaand) - n buurtschap in de gemeente Ee.
* De Driesprong (Westlaand) - n buurtschap in de gemeente Westlaand
Nergena

**Nergena** kan verwiezen naor:
* Nergena (Gelderlaand) - n kleine buurtschap kort bie Bennekum in de Nederlaandse provinsie Gelderlaand
* Nergena (Boxtel) - n buurtschap in gemeente Boxtel in de Nederlaandse provinsie Noord-Braobaant
* Nergena (Goch) - n buurtschap in de Duutse gemeente Goch in Noordrijn-Westfaolen
Laansingerlaand

**Laansingerlaand** (Nederlaands: *Lansingerland*) is ne gemeente in de Nederlaandse proveensie Zuud-Hollaand. Et besteet seend 2007, toen as de oolde gemeentes Berkel en Rodenrijs, Bleiswiek en Bergsenhook bie mekoar gungen. Der wont ongevear 57.000 leu op ne vlakte van 56,37&nbsp;km² (met 2,09&nbsp;km² water). De dut met in et verboond Stadsregio Rotterdam en de Metropoolregio Rotterdam-Den Haag. Et roadhoes steet in Bergsenhook.

Den naam *Lansingerland* is ekeuzen oet ne priesvroage. Et is eneumd noar den waterstoatkeundigen naam Lansingh, nen laandskeaiding den as tusken de döarpe in de gemeente duurlöp. Et is nen symboliesen naam: det wat et gebeed aait verdeeld hef, is non de verbeending. Um et wat lechter te skriewen te maken, hef de gemeente der vuur ekeuzen um de -h- van lansingh vort te loaten.

## Kernen
De leu van Laansingerlaand wont in de volgende kernen: Bergsenhook, Berkel en Rodenrijs, Bleiswiek, Rotte, Kruusweg.
Leaderdoarp

**Leaderdoarp** (Nederlaands: *Leiderdorp*) is een doarp en ne gemeente in de Nederlaandse proveensie Zuud-Hollaand. Der wont 26.786 luë op ne vlakte van 12,29&nbsp;km² (met 0,56&nbsp;km² water). In de gemeente lig ok nog den boerskop Achthowen.

Leaderdoarp is zowat vaste gröaid an Leaden, mer ze wordt oet mekaar höalden deur de rivieren den Ziel en den Olden Rijn. Kortbie Leaderdoarp lig den moond van den tunnel oonder et Groene Hart, wat anlegd is vuur de HSL-Zuud.

Leaderdoarp's verleden geet wierumme noar de Romeinse tied. Der zeent oawerbliewsels opgreawen van een Romeins Castellum. Vanof den 8sten eeuw lik et gebeed vuur vaste bewoond te worden. Leaderdoarp har vroger völ mear groond as rechtevoort, mer mos verdan mear an Leaden ofstoan, umdet dee stad verdan gröaien deed.
Maassloes

**Maassloes** of **Maassluus** (Nederlaands: *Maassluis*) is ne stad en gemeente in de Nederlaandse proveensie Zuud-Hollaand. Der wont 32.230 leu op ne vlakte van 10,11 km² (met 1,51 km² water). Der ligt wiedters gin aandere wonsteas in de gemeente. De stad is as nederzetting bie nen sloes ontstoan um 1340. Seend 1814 mag Maassloes zikzelf ne stad neumen.

Maassloes mut et vuur de seanten vuural hebben van viskerieje en allens wat met skepen te maken hef.
De Ginkel

**De Ginkel** is n heedgebied mit n laandbouwenklaove umringd deur bossen op de Veluwe in de Gelderse gemeente Ee. t Gebied ligt ten oosten van Ee an weerskaanten van de N224. t Heedgebied ten zujen van de N224 wort de Ginkelse Heed eneumd en t gebied ten noorden dervan de Eese Heed. Op de Eese Heed was tiejens de Eerste Wereldoorlog n Belgies vluchtelingekamp in-ericht. t Belgemonument herinnert hier tegenswoordig nog an.

An de N224 liggen sentraol in t gebied de Harbaarg Zuud Ginkel an de noordzied en an de zuudzied t Airborne-monument en een van de schaapsschotten. An de noordraand van de Eese Heed ligt de tweede schaapsschot. Hier begint ok t laandbouwgebied. In dit gedeelte he'j ok drie vennen: de Kreelse Plas, de Plas van Gent en de Heedbloem.


Bestaand:Schaapskooi Ede.jpg|Schaapsschot mit op de achtergrond Harbaarg Zuud Ginkel
Bestaand:Kreelse plas 4.jpg|Kreelse Plas
Bestaand:Edese heide Hessenweg.JPG|Hessenweg
Bestaand:Edese schaapskudde.jpg|Schaapskudde op de Eese Heed
Möllenweard

**Möllenweard** (Nederlaands: *Molenwaard*) is ne vroggere gemeente in de Nederlaandse proveensie Zuud-Hollaand. Der wont um en noabie de 29.000 leu op ne vlakte van 126,47 km² (met 8,18 km² an water). De gemeente wörd duur de völle gerefformeerde koarken en de grötte van de SGP-partieje töt den biebelgördel rekkend.

## Wonsteas
Binnen de gemeente Möllenweard wont de leu verspreaid oawer de wonsteas Nieuwpoort, Bleskensgraaf, Braandwiek, Goudriaan, Groot-Ammers, Keenderdiek, Langerak, Molenaarsgraaf, Niej-Lekkerlaand, Ottoland, Oold-Alblas, Streefkaarke, Wiengoarden en de boerskoppen Den Doonk, Gelkenes, Giebelaand, Graaflaand, Hofweagen, Kooiwiek, Liesveeld, Voelendam en Waal.
Nisseweard

**Nisseweard** (Nederlaands: *Nissewaard*) is ne gemeente in de Nederlaandse proveensie Zuud-Hollaand. Der wont 84.929 leu op ne vlakte van 98,74 km² (met 16,49 km² an water). De gemeente besteet seend 1 januwoari 2015, toen as de oolde gemeentes Bernisse en Spijkenisse bie mekoar ekömmen zeent.

## Wonsteas
Binnen de gemeente Nissweard wont de leu verspreaid oawer de volgende wonsteas:

Op et oosten van de Bernisse:
* Beerenplaat
* Biert
* Den Hook
* Geervliet
* Hekelingen
* Simonshawen
* Spijkenisse

Op et westen van de Bernisse:
* Abbenbrook
* Heenvliet
* Ooldenhoorn
* Tweede Vlotbrugge
* Zuudlaand
Walderveen

**Walderveen** is n buurtschap in de gemeente Ee, in de Nederlaandse provinsie Gelderlaand. 

De buurtschap ligt in t uterste noordwesten van de gemeente in n boeren gebied, langerst de gemeentegrens mit Barreveld. t Bestong oorspronkelik uut 9 boerderiejen en n meul mit n muldershuus.

Walderveen ligt op n vanouds belangriek kruuspunt van wegen: de deurgaonde weg van Barreveld naor Renswou kruust hier de Postweg die van Lunteren richting Amersfoort loopt.

Walderveen is veural bekend um de Walderveense meul, n stellingmeul uut 1895. De stellingmeul vervong de standerdmeul uut 1566.

Ten noorden van de meul staot n in 1855 ebouwde T-huusvormige hallehuusboerderie mit n in 1924 ebouwde stenen schuur. De boerderie het n deken. t Veurhuus het n schilddak en t achterhuus n wolfsdak.

Op de hoek van de Postweg en de Schaarpezeelseweg staot t Heerenlozement langerst de vroggere verbiendingsweg tussen de Zujerzee en de Rijn. Ok ree vrogger over disse verbiengsweg de postkoets van Amsterdam via Aorem naor Duutslaand. In 1859-1860 is disse verbiendingsweg bestraot.

## Foto-uutstalling

Walderveensemolen.jpg|De Walderveense meul
Walderveense molen voormalig nieuw molenaarshuis.jpg|t Vroggere muldershuus
Walderveen, Heerenlogement.jpg|Heerenlozement
Walderveen, Hallehuisboerderij met schuur.jpg|Hallehuusboerderie mit schuur
Walderveen, Hallehuisboerderij.jpg|Hallehuusboerderie


## Referensies
De Valk (buurtschap)

**De Valk** is n buurtschap in de gemeente Ee, in de Nederlaandse provinsie Gelderlaand. De Valk het ongeveer 430 huushouwens en 1670 inwoeners (2001). De buurtschap is verspreid over n antal wegen zo as de *Lege Valkseweg* (N801) en de *Hoge Valkseweg*. De buurtschap het gien kern. Deur de buurtschap stroomt de *Groote Valkse Beek*.

De Valk ligt ongeveer twee kilometer ten noordwesten van Wekerum, zes kilometer ten noordoosten van Lunteren en ongeveer 10 kilometer ten noorden van de gemeentelike heufdplaots Ee. Zes kilometer ten zuudoosten van De Valk he'j t Nasionaol Park De Hoge Veluwe. De grond over de de buurtschap is niet helemaol liek, t verschilt tussen de 4 en 16 meter in heugt boven NAP.

De Valk het zien eigen vriewillige braandweerpost an de Lege Valkseweg, waor ok de plaotselike EHBO-post zit. De braandweerpost is in 1946 op-ezet.

De Valk is n kaarkelike plaots. n Groot deel van de inwoeners is lid van de plaotselike Griffemeerde Gemeente. Bie de verkiezingen behaolt de SGP n meerderheid van de stemmen in t daarp.
Doesburgerbuurt

De **Doesburgerbuurt** is n buurtschap in de gemeente Ee, in de Nederlaandse provinsie Gelderlaand. t Ligt ten noorden van Ee in n gebied mit veurnaomelik laandbouw, en grenst an de Veluwe. De kortbie-elegen Doesburgerdiek markeert de noordgrens van de Eese niejbouwwiek Kerrem. Deur de buurtschap loopt de spoorweg de Kiepelien. Vanof 1902 had de trein hier n stopplaots. Ondudelik is wanneer disse stopplaots weer op-eheven is. In de buurtschap he'j de Doesburgermeul. Dit is een van de oudste meuls van Nederlaand.

Ten oosten van de Doesburgerbuurt, an de Zonneoordlaon richting de De Driesprong, lag an t begin van de 20e eeuw t Vliegkamp Ee op de Doesburger Heed. Johan Hilgers vloog hier in 1910 as eerste Nederlaander boven Nederlaands grondgebied. Tegenswoordig is t n bosgebied mit n kämping.

## Buurt
De Doesburgerbuurt was n min of meer onofhankelike buurschap. Der was n eigen buurtbestuur mit n buurtmeister en buurtrichters. In 1902 wieren de gronden verkocht en was der gien bestaonsrecht meer. Der was n zelfde situaosie in de buurt Maonen ten zujen van Ee, die in 1911 ophiel te bestaon. De ouwe wiek Veldhuzen bestaot nog wel.
Hoog-Baarlo

**Hoog-Baarlo** is n buurtschap in de gemeente Ee, in de Nederlaandse provinsie Gelderlaand. t Ligt in t noordoosten van de gemeente, net onder Hoenderloo.

De naom *Baarlo* of *Barlo* komt al veur op n kaort van Nicoleas van Geelkercken uut de zeuventiende eeuw. Op de plek waor de buurtschap noe ligt staot op disse kaort *Groot en Kleien Barlo* in-etekend. Van de eerste bewoening is pas spraoke in de negentiende eeuw. Rond 1900 is der spraoke van n laandgoed mit de naom *Hoog Baarlo* of *Hoog Barel*. t Bestong destieds uut heed en dennebossen mit kleine woeningen en boerderiejen. Dit laandgoed wier in 1912 ekocht deur Anton Kröller um onderdeel te worren van de Hoge Veluwe. De buurtschap ligt vandaag de dag an de oostelike zied van dit veurmaolige laandgoed.
Midden-Delflaand

**Midden-Delflaand** is ne gemeente in de Nederlaandse proveensie Zuud-Hollaand. Der wont 18.514 leu op ne vlakte van 49,38 km² (met 2,03 km² an water). Den anblik van de gemeente is laandelik, met völle veehoolderiejen.  

## Wonsteas
Binnen de gemeente  Midden-Delflaand wont de leu verspreaid oawer de wonsteas Skipluden, Maaslaand, Den Hoorn, 't Woudt, Hodenpiele, Ter Lucht, De Zweth en Gaag.
De Kaode (Gelderlaand)

**De Kaode** (Nederlaands: *De Kade*) is n buurtschap in de gemeente Ee, in de Nederlaandse provinsie Gelderlaand. De Kaode ligt tussen Ee en t Veen in.

De Kaode is in feite n langerekte verbiending mit bebouwing, die begint tussen t Ereveen en Lunteren onder de naom *Meikaode*. Ten zujen van de N224 loopt de weg veerder onder de naom *Kaode*. Hiernao is de verbiending onderbroken. Even ten noorden van de A12 ligt n buurtschap die wel bekendstaot as *t Pakhuus* en ok tot De Kaode erekend wort. Ten zujen van de A12 loopt n weg mit de naom *Zujerkaode*, die overgaot in de *Bennekumsekaode*.

De naom Kaode het te maoken mit de turfwinning in t gebied rond t Ereveen en t Veen. Langerst de veenkanaolen ontstongen de zogeneumde veenkaodes. Hier wier de turf uutelaojen en der wier haandel edreven.
De Kraots

**De Kraots** (Nederlaands: *De Kraats*) is n buurtschap in de gemeente Ee, in de Nederlaandse provinsie Gelderlaand. De buurtschap is in de middeleeuwen ontstaon op n dekzaandrug ten westen van t daarp Bennekum dat bie de gemeente Ee heurt.

De Kraots wort ok wel t "butengebied" van Bennekum eneumd. De herkomst van de naom is niet helemaol zeker, maor t kan kommen van Sunt-Pankraosius, de beschaarmheer van de kiender.
Maonen (Ee)

**Maonen** (Nederlaands: *Manen*) is n buurtschap in de gemeente Ee, in de Nederlaandse provinsie Gelderlaand. De buurschap lag op n dekzaandrug, ten zujen van t sentrum van Ee.

Maonen was n zelfstaandige buurt. Der was n eigen buurtbestuur mit n buurtrichter en buurtmeisters. De buurt had n anzienlik grondgebied. n Groot gedeelte hiervan wier rond t begin van de 20e eeuw deur t riek an-ekocht veur de bouw van kazernes, veur de komst van t garnizoen naor Ee. In 1911 wieren de over-ebleven gronden verkocht en wier de buurt op-eheven. 

## Naom
De naom Maonen is terug te vienden in Eese straotnaomen as: *Maondereind*, *Maonderweg*, *Verlengde Maonderweg*, *Maonderbuurtweg*, *Nieje Maonderbuurtweg*, *Maonderdiek*, *Maonderbroekweg*, en ok in de naom van: de wiek *[[Maondereng]]*, t *knooppunt Maonderbroek*, buurtsentrum *De Maonen*, t winkelsentrum *Hoog Maonen* en t bejaordenhuus *t Maonderzaand*. Ok de achternaom *Van Manen* of *Van Maanen* komt uut disse streek.
De Krim (Apeldoorn)

**De Krim** is n buurtschap in de gemeente Apeldoorn, in de Nederlandse provinsie Gelderland. De buurtschap ligt in t zuudwesten van de gemeente net iets ten oosten van Hoenderloo.
De Krim

De Krim kan verwiezen naor:
*De Krim - n Oekraïens schiereiland
*De Krim (Apeldoorn) - n buurtschap in de gemeente Apeldoorn
*De Krim (Hardenbarg) - n darp in de Overiesselse gemeente Hardenbarg
*Neie Krim - n gehucht in de Drentse gemeente Koevern
Oegstgeest

**Oegstgeest** is ne wonplaatse en gemeente in de Nederlaandse proveensie Zuud-Hollaand. Der wont 22.903 leu op ne vlakte van 7,75 km². Der ligt in de gemeente wiedters ginne aandere wonplaatsen.

Et *geest*-deel in den plaatsnaam wis op de geestgroonden, dee as in et 17de joarhoonderd ofgreawen wörden um ruumte te maken vuur den gröaienden stad Leaden. Oawer et *oegst*-stuksken zeent völle leu et neet eens. Vroger wör den naam ook wal es as Oest- of Oostgeest skrewen. Et doarp lig ja op et oosten van de geestgroonden. Mer op ne goderenlieste oet et 10de joarhoonderd steet vuur et doarp den naam *Osgeresgeest*. Dit zol op den oorsproonkeliken behearder van de groonden duden: Osger (Oskar).

## Beskriewing

Oegstgeest is ne noabergemeente van de stad Leaden en van de gemeente Katwiek. De bebouwing van disse gemeentes löp in mekaar oawer. In et westen greanzet et an Riensburg in de gemeente Katwiek, in et zuudwesten an Valkenburg in deezölfde gemeente. In et zuudoosten en et oosten an de wieken Leeuwenhook en Meerwiek in de gemeente Leaden, en in et noordoosten en noorden an Warmond en Sassenheem in de gemeente Teylingen.

De gemeente is veur et grötste deal volbouwd. Allennig in et verre noorden en et verre zuudwesten kö'j der nog wat boerderiejen veenden.
Harderhaven

**Harderhaven** is n buurtschap in de gemeente Zeewolde, in de Nederlaandse provinsie Flevolaand.

De buurtschap ligt ten noordoosten van Zeewolde en ten zuudwesten van Biddinghuzen. Harderhaven besteet uut dree straoten: Harderdiek (N306), Harderhaven en Harderwiekerweg. De buurtschap besteet uut acht woenhuzen (veurmaolige Rieksdienstwoeningen), negen woenarken en de haven mit loodsen. Ten noorden van de buurtschap ligt t Harderbos, beheerd deur Natuurmonumenten. De haven van de buurtschap ligt an t Veluwemeer en is in de eerste helfte van de jaoren 1950 erealiseerd as warkhaven veur de anleg van de polder Oostelik Flevolaand.

Harderhaven is verneumd naor Harderwiek, n plaotse die tweehonderd meter ten zuudoosten van de buurtschap ligt.

## Referensies
Germaanse lotsbeduding

**De germaanske bedüding van et lot** geyt der van ho as de germanen oaver et lot dachtden. By ear was et lot de hougste macht, wår as de wearld achter an löpt.

## Lot
De germanen vöölden sich ait edreaven döär yts wat de wearld düt leaven en starven. Dit stünden sülvs boaven de goden en de vöärolder. Alles wörd döär et lot bepåld. Y künt der u alleynig mar an seen te skikken, want der under üüt kummen kan geyneyne neet. In et bekende angelsassiske heldendicht Beowulf hevt et lot ouk een belangryke rolle.

Een stükkyn üüt de Heliand gevt et germaanske lotsbenül in eyne sinne mooi an:

:: *So habed im wurdgiscapu,*
:: *metod gimarcod*
:: *endi maht godes.*

Wat so yts beteakend as: 

:: *So hevt et lot esköäpen,* 
:: *de måte et emarkeyred*
:: *en de macht van God.*

Ümdat et een christelik gedichte is, wördden *maht godes* der noch by an eplakked.

## Namen
Et lot wördden med verskillende namen an edüded. By de noorske stammen wördden et *Örlög* enömed (wat in et oldsassisk *Urlagi* is), wat een oldere varsyn is van uns woord *oorlog*. *Oor* is et sülvden as et (neaderlandsken) vöärvoogsel *oer-*, en *log* kümt van *leggen* of een ander woord vöär *eyd*.

By de angelsassen wördden et lot *metod* enömed, wat verwant an *meaten* is. En by de sassen wördden et *wurd* enömed, wår uns *wörden* en *verdan* körtby an ligget.

## Nae's
In de mytology van de noorske stammen wördden et lot dichterlik üüt ebealed as dree vrouwlüde - de Nae's. De eyrsten en oldsten het Urd, dee er verleaden angevt. De tweyden en middelsten het Verdandi, dee et heyden angevt. De darden en jungsten het Skuld, dee de kummende tyd angevt.

Disse vrouwlüde woanet under den wearldboum 'Iggdrasil', dår wår as sy et lot van alles en ydereyne by mekare singet en knöäpet. Mar neet ümdat sy et lot bepåld van ydereyne, dat se der boaven ståt, ney, sy doot et ümdat et ouk ear lot is.
Drammen

**Drammen** is ne stad en gemeente in de Noorse strekke Buskerud. Et ligt um den moond van den Drammensfjord. Et ligt vastegröaid tegen Lier in et noordoosten, Zwelwiek in et zuudoosten, Sande og Hof in et zuden en Nedre Eiker in et westen. Et ligt ongevear 40 km op et zuudwesten van Oslo. 

Bie Drammen zeent rotstekeningen veunden van mear as 6000 joar oold. Det zol der op duden det der al zo lange volk roond Drammen ewoond hef. De eerste zekere tekens van inwonning komt oet de Vikingtied. Toen was de stea bekeand as "Dramn" of "Drofn". In dee tied steund et water veer of vief meter heuger. Den fjord  strekten zik oet töt an Hokksund. In dee tied voorden de boten van de noormänne in et Drofnfjord. Den Ieslaandsen verledensbeskriewer Snorri Sturluson skreef in 1070 at keunink Olaf den Healigen zik in et Drammfjord versteuk vuur Knoet den Machtigen. In dissen tied kreeg Drammen ook zienen eersten healigen, Sunte Hallvard, den as in den fjord verdreunk in 1043. Later wör hee beskoarmhealigen van Oslo.

Drammen is ene van de rapst gröaiende wonplaatsen van Noorweagen. De bebouwing löp duur töt in Lier, Røyken, Nedre Eiker en Øvre Eiker. Met alle vuursteaden der bie wont der 112.123 leu in Drammen. De gemeente drammen hef 64.597 inwonners. Et is de viefdegrötste stad van Noorweagen.

Drammen is de tweedegrötste intrekkersstad van Noorweagen, noa Oslo. Mear as 21% van de bewonners keump neet oet Noorweagen.
Neie Krim

**Neie Krim** (Nederlaands: *Nieuwe Krim*) is een gehucht in de gemiente Coevern, in de Nederlandse pervincie Drenthe.

Het gehucht ligt körtbij Daolerpeel. Alle sociale activiteiten worden samen edaon mit de dörpen Daolerpeel of Stienwieksmoer. Neie Krim bestiet uut twie straoten: Neie Diek en Neie Krim. In Neie Krim is in de 19e en 20e eeuw veen ofgraven.

## Nedersaksisch
In de Algemene Nedersaksische Schriefwieze wordt de plaotsnaam schreven as *Nije Krim*.
De Friese Meren

**De Friese Meren** (Fries: *De Fryske Marren*) is n gemiente in de Nederlaandse perveensie Frieslaand. t Gemientehuis staot in De Jouwer.

## Ontstaonsgeskiedenis
De ni'je gemiente is n fusie tussen Gaasterlaand-Sloten, Lemsterlaand, Skarsterlaand en n gedielte van Boornsterhem rond Terhorne. De gemiente het omdebi'j de 51.500 inwoners, mit t stadtien Sloten en de grootste plakken Balk, De Jouwer en De Lemmer. t Wetgevingstrajekt leup vanof halverwege 2011. In t naojaor van 2012 is n wetsveurstel indiend (kaemerstok 33496 2012-2013). In 2013 is t veurstel deur de Twiede en de Eerste Kaemer vaastesteld.

## Naeme
De naeme verwist naor de Friese meren. De gemiente dreegt sund de instelling op 1 jannewaori 2014 offisieel disse naeme. Mar de gemienteraod het altied de bevoegdhied om de naeme van de gemiente te wiezigen. Tegeliekertied mit de raodsverkiezings wordde n volksraodpleging hoolden. Bewoners mochten zels veurstellen indienen veur de gemientenaeme. Hierin keus 42,4% veur De Friese Meren, 41,6% veur de Friestaelige variaant (De Fryske Marren). Laeter wordden der ok n protte aandere naemen veursteld zo as 'Marrelân' (2,9 %) en 'Sudergoa' (1,8 %). Mar in t koalisie-akkoord dat in november 2013 tussen FNP en CDA ofsleuten wordde is opneumen toch veur De Fryske Marren te kiezen, wat dus tegen de resultaoten van de peiling ingaot. De Friese regionalistiese parti'j FNP wordde bi'j de gemienteraodsverkiezings de grootste en maekte van n Friese naeme n breekpunt in de koalisieonderhaandelings. Koalisiepartner CDA stemde bi'j disse onderhaandelings in veur n toekomstige naemswieziging naor de Friese variaant. FNP verdedigt heur keuze mit de stelling dat, as rekening hoolden wordt mit de eigen veurstellen van de bevolking in de naemspeiling, '53% veur n Friese naeme keuzen had' en in t pergramme dudelik angeven ston dat de parti'j veur n Friese naeme was. Op 23 april 2014 nam de ni'je raod mit 19 stemmen veur en 12 tegen t besluut dat de naeme mit ingang van 1 juli 2015 wiezigd worden zal. De Friese naeme is dus sund juli 2015 de offisiële naeme wordden.

## Plakken
Bi'j de herindieling van Boornsterhem wordde Terhorne bi'j De Friese Meren daon. De plakken Haskerdieken en Ni'jbrogge (beide Skarsterlaand) bin naor de gemiente Et Vene gaon. De gemiente De Friese Meren het 51 offisiële plakken (kernen). Sloten is de ienigste historiese stad binnen de gemientegreenzen.

### Steden en dörpen

### Buurtskoppen
Naost de offisiële plakken liggen de volgende buurtskoppen in de gemiente:

## Buurgemienten
Assel

**Assel** is n gehucht in de gemeente Apeldoorne, in de Nederlandse provinsie Gelderland. t Wordt deur t Kroondomein escheiden van t darp Hoog Soeren. Assel ligt op twee kilometer ofstand van de buurtschap Radio Kootwiek en ongeveer tien kilometer ten noordwesten van Apeldoorne. Assel is n gehucht van 12 woningen, n natuurbegraofplaatse mit n kapelle (de Heilige-Geestkapelle), n natuurkämping, n uutspanning (die zommers vake bezocht wordt deur bezukers van de Asselse Heed, n natuurgebied waor ie, veural saovends, veule wild zien kunt) en n huufkarverhuurbedrief. Eertieds ston Assel ok bekend vanwaegen de iezerwinning. De grond zit vol (iezer)slekken.

Assel had sinds 1876 n eigen treinhalte: halte Assel. t Stasion wordden onder meer gebruukt deur koning Willem III en later deur prins Hendrik, die van daoruut naor t aordhuus reizen konden, n jachthuusjen in t Kroondomein dat in 1861 veur Willem III ebouwd is.

Tiejens de bouw van t zendstasion Radio Kootwiek, estart in 1918, wordden der van Assel naor Radio Kootwiek n spesiaal enkelbaons spoorlientjen an-elegd veur t vervoer van bouwmaterialen.

Assel hef tegenswoordig gien ansluting meer op t openbaor vervoer, al wordt t gehucht wel deurkruust deur de spoorliende Amsterdam - Apeldoorne, töt an Zutfent *Oosterspoorweg* eneumd.

Bie t sentrum liggen akkers, die binnen de bosrieke umgeving n landbouwenklave vormen.
Beemte-Broekland

**Beemte Broekland** is n gehucht in de gemeente Apeldoorne, in de Nederlandse provinsie Gelderland. t Ligt ten noorden van de stad Apeldoorne. Beemte Broekland ligt ten oosten van t Apeldoorns Kanaal en löp vanof Kanaal Noord töt an de grenzen mit de gemeenten Epe (in t noorden) en Voorst (in t oosten) en töt an de Daeventerstraote in t zuuden. De snelweg A50 löp deur Beemte Broekland hen.

Beemte Broekland ligt gemiddeld zeuven meter boven NAP. Der bint veule ofvoersloten en kanalen, wat t töt n waterriek gebied maakt. Verder is t boeren gebied en is he'j der veule veeteelt en akkerbouw. Ok he'j in Beemte Broekland, in t Wolvenbos, n vogelbruudgebied.

Elk jaor is der n groot feest in Beemte Broekland dat bekendsteet as t Oranjefeest. Dit is altied in t tweede waekende van augustus.
Engeland (Apeldoorne)

**Engeland** is n buurtschap in de gemeente Apeldoorne, in de Nederlandse provinsie Gelderland. t Ligt ten zujen van de stad Apeldoorne, iets ten noordwesten van Bekbargen.
Meerveld

**Meerveld** in n gehucht in de gemeente Apeldoorne, in de Nederlandse provinsie Gelderland. t Ligt in n landbouwgebied en dat arg bosrieke is. t Gebied telt 380 inwoners, ebaseerd op de inwoners van lösse huzen (2005). Meerveld ligt kortbie Uddel en de N302 (Meervelderweg) en besteet veur t grootste gedeelte uut t Kroondomein Meervelder Bos. Kortbie Meerveld he'j n legerbasis. t Gehucht is te bereiken mit busse 104 van Syntus, die deur de waeke n halfuursdienst op dit trajekt rit tiejens de spitsuren (**104**: Harderwiek — Apeldoorne).

## Referensies
Niej-Milligen

**Niej-Milligen** (Nederlands: *Nieuw-Milligen*) is n bosriek gehucht in de gemeente Apeldoorne, in de Nederlandse provinsie Gelderland. t Gehucht telt ongeveer 120 inwoners, ebaseerd op de inwoners van lösse huzen in t gebied (2005). Niej-Milligen ligt bie de krusing van de provinsiale wegen N344 (Amersfoortseweg) en N302 (Meervelderweg-Kootwiekerweg). 

Kortbie Niej-Milligen zit t gevechts- en verkeersleidingssentrum *Air Operations and Control Station Nieuw-Milligen* van de Luchtmacht, en ok t Kamp Niej-Milligen in gebruuk bie de Landmacht en de Koninklike Marechaussee. t Gehucht hef mar ene bushalte, waorop bus 102 van Syntus Gelderland één tot twee keer in t ure rit.

De oppervlakte van Niej-Milligen is 1595 bunder, waorvan 1593 bunder land en 2 bunder water.

## Referensies